***МОДЕЛ УГОВОРА***

 ***О ЈАВНОЈ НАБАВЦИ ДОБАРА***

**СУШЕНОГ УГЉА (ЛИГНИТА)**

**АСОРТИМАН КОМАД-КОЦКА**

**Закључен између:**

**1. Предшколска установа ,,Лептирић'' Лајковац,** ул. Светог Саве бр. 9, 14224 Лајковац, Mатични број 07297092, ПИБ: 101342966, тек.рн. 840-223661-94 Република Србија Министарство финансија, Управа за трезор, коју заступа **Мила Лончар Митровић, директор установе (у даљем тексту: Наручилац)**

**и**

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, из \_\_\_\_\_\_\_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_\_\_\_\_ ,бр. \_\_\_\_, матични број \_\_\_\_\_\_\_\_\_\_\_\_\_\_\_\_\_ ПИБ: \_\_\_\_\_\_\_\_\_\_\_\_\_\_ рачун бр. \_\_\_\_\_\_\_\_\_\_\_\_\_\_\_\_\_\_\_ код пословне банке\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Испоручилац).**

 За потребе овог Уговора о продаји сушеног угља (лигнита) заједно названи: Уговорне стране.

**I УВОДНЕ ОДРЕДБЕ**

**Члан 1.**

Уговорне стране констатују:

- да је Наручилац (Купац) на основу чл. 91. и 52. Закона о јавним набавкама („Службени гласник РС", број 91/2019), на основу Одлуке о спровођењу поступка јавне набавке угља бр. 1421 од 02.12.2022. године, објавио јавни позив на Порталу јавних набавки, дана \_\_\_\_\_\_\_\_\_\_\_. децембра 2022. године;

- да је Испоручилац (Продавац) дана \_\_\_\_\_.12.2022.године, доставио понуду број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, која у потпуности испуњава захтеве Наручиоца из конкурсне документације ;

- да је Наручилац (Купац) у складу са чланом 146. став 1. Закон о јавним набавкама („Службени гласник РС", број 91/2019) донео Одлуку о додели уговора број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_ 2022. године, изабрао Испоручиоца као најповољнијег понуђача за набавку и испоруку добара сушеног угља (лигнита) ,,комад-коцка'' , по спроведеном отвореном поступку јавне набавке бр. 5/2022.

**II** **ПРЕДМЕТ УГОВОРА**

**Члан 2.**

 Предмет овог Уговора је купопродаја сушеног угља (лигнита) ,,комад-коцке'' (у даљем тексту: Уговор), који се закључује на основу понуде Испоручиоца (Продавца) број \_\_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_2022. године и која чини саставни део Уговора.

**Количина и асортиман**

**Члан 3.**

 Продавац продаје Купцу у складу са условима из овог Уговора сушени угаљ (лигнит) асортиман ,,комад-коцка'' у укупној количини од 120 тона.

Уколико због промене експлоатационих или производно техничких услова на страни Продавца дође до немогућности испоруке уговореног асортимана, Продавац може уз претходну писану сагласност Купца, извршити испоруку другог асортимана исте врсте угља (лигнита) по ценама из важећег Ценовника Продавца. У случају промене асортимана, утовар угља (лигнита) ће се вршити у одговарајуће превозно средство Купца према производно техничким могућностима Продавца.

Испорука сушеног угља (лигнита)*,* врши се у седишту Продавца, на паритету FCO утоварено на утоварном месту Продавца у камионе Купца - сушени угаљ (лигнит) асортиман „комад-коцка“.

**Квалитет**

**Члан 4.**

 Сушени угаљ (лигнит) у количини из члана 3. овог Уговора биће испоручен у складу са следећим просечним квалитетом и карактеристикама:

**За сушени лигнит „комад-коцка“ :**

* садржај подзрна (на месту утовара) - до 10%
* садржај подзрна (на складишту Купца) - до 15%
* садршај укупне влаге – од 22,0 до 24%
* садржај пепела од 7,0 до 9,5%
* садржај укупног сумпора од 0,6 до 1,0%
* сагорљиве материје од 55,0 до 70,0%
* груба, уочљива јаловина – до 2,0%
* топлотна вредност – од 16.500 до 18.000 Kј/kg
* гранулометријски састав – више од 60 мм - 30 до 60 mm

На овај начин се Купац упознаје са произвођачком декларацијом сушеног угља (лигнита) и стандардима по којима се он производи.

**Утврђивање тежине**

**Члан 5.**

Тежина сушеног угља (лигнита) утврђује се на ваги Продавца, која је правилно жигосана и атестирана, од стране овлашћене институције Републике Србије.

Дозвољено одступање у тежини сушеног угља (лигнита) може бити ± 2%.

**Динамика испоруке**

**Члан 6.**

 Уговорена количина сушеног угља (лигнита) из члана 3. овог Уговора испоручиваће се сукцесивно, према захтевима Купца, а у складу са производно-техничким могућностима Испоручиоца (Продавца) у грејној сезони од 01.01.2023. године, а најкасније до 31.12.2023.године.

Уговорне стране сагласне су да при свакој камионској испоруци сушеног угља (лигнита), а пре утовара у теретно возило, Превозник мора предати Продавцу оригинално овлашћење у писаној форми издато и оверено од стране овлашћеног лица Купца које садржи:

1. Број, датум и место издавања овлашћења,
2. Пословно име и адресу Купца,
3. Личне податке Превозника (име и презиме, број личне карте)
4. Податке о превозном средству (регистарски број, марку и тип камиона, максималну носивост камиона) и
5. Број Уговора на основу кога врши преузимање уговорене количине угља и потписује отпремницу.

**III ЦЕНА**

**Члан 7.**

 Вредност сушеног угља (лигнита) асортимана „комад-коцка“ по тони износи \_\_\_\_\_\_\_\_\_\_\_\_\_\_\_\_\_\_ динара без ПДВ –а, односно \_\_\_\_\_\_\_\_\_\_\_\_\_ динара са урачунатим ПДВ-ом.

 Уговорена вредност сушеног угља асортимана „комад-коцка“ за количину од 120 t без ПДВ-а износи **\_\_\_\_\_\_\_\_\_\_\_\_\_\_** динара, односно **\_\_\_\_\_\_\_\_\_\_\_\_\_\_\_** динара са урачунатим ПДВ-ом.

Цена из овог члана утврђена је на паритету FCO утоварено у превозно средство Наручиоца (Купца) на утоварним местима \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Испоручиоца).

Уговорена цена одређена је „Ценовником продајних цена угља“ Испоручиоца (Продавца). У току трајања уговорног периода дозвољена је промена цена уколико их формира (промени) Продавац и то у висини промене цене код Продавца.

Све друге зависне трошкове реализације овог Уговора сноси Наручилац (Купац).

**Начин плаћања и рок плаћања**

**Члан 8.**

Купац се обавезује да цену за уговорена добра плати Продавцу авансно уз претходни пријем менице за повраћај авансног плаћања, коју издаје Продавац у висини издате профактуре.

Уговорене количине сушеног угља (лигнита) Продавац ће фактурисати на основу докумената о отпреми.

**IV превоз и ризик**

**Члан 9.**

 Продавац има обавезу утовара сушеног угља (лигнита) у превозно средство овлашћеног Превозника на утоварним местима Продавца.

 Купац има обавезу да организује транспорт сушеног угља (лигнита) у возила носивости од 10t и више, с тим да камион и приколица не смеју имати уграђене преграде.

Уговорена количина сушеног лигнита из члана 2. овог Уговора испоручиваће се сукцесивно по захтевима Купца, а ускладу са производно – техничким могућностима Продавца, а најкасније до 31.12.2023. године.

Обавеза је да утоварени угаљ буде обезбеђен тако да се при вожњи не расипа и тиме угрожава саобраћај, односно да се користи прекривка за растресит терет (церада), што контролише одговорно лице на месту утовара \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Продавца).

 Купац је у обавези да плати све трошкове транспорта.

 Уговорне стране су сагласне да сви ризици везани за транспорт сушеног угља (лигнита) од тренутка предаје угља од стране Продавца овлашћеном Превознику, падају на терет Купца.

 **V РЕКЛАМАЦИЈЕ**

**Члан 10.**

 Купац нема право на рекламацију на количину преузетог сушеног угља (лигнита).

 Купац има право на рекламацију квалитета преузетог сушеног угља (лигнита) одређеног декларацијом.

Купац задржава право, да ради провере декларисаног квалитета, који је наведен у члану 4. овог Уговора, на месту утовара угља узме узорак у присуству овлашћеног представника Продавца и то без задржавања даље отпреме и преузимања угља.

 Узимање узорка које Купац изврши ван дефинисаног места, а у циљу накнадне рекламације угља нису дозвољене и неће бити предмет разматрања.

Лабораторија која ће вршити проверу карактеристика сушеног угља (лигнита) мора бити акредитована у складу са ISO/IEC 17025 (Општи захтеви за компетентност лабораторија за испитивање и лабораторија за еталонирање) и у свом обиму акредитација мора имати стандардне методе за испитивање карактеристика сушеног угља (лигнита) које су предмет провере.Такође у свом обиму акредитације мора имати и стандардну методу за узимање узорака сушеног угља (лигнита) или мора ангажовати лабораторију која испуњава тај услов.

Купац је овлашћен да, у року од 72 (словима:седамдесетдва) сата од дана пријема сушеног угља (лигнита) достави Продавцу рекламацију на квалитет испорученог угља у писаној форми (препорученом пошиљком, факсом, телеграмом или на други начин) оверену печатом и потписану од стране овлашћеног лица Купца са пратећом документацијом из које се недвосмислено утврђује о којој се испоруци ради, преузетој количини, рекламираној количини као и извештаје лабораторијских анализа и свим осталим документима која прате добра. Уговорне стране су сагласне да неблаговремене, недопуштене и неисправне достављене рекламације Продавац неће разматрати.

 Продавац је дужан да се одазове позиву Купца за утврђивање квалитета сушеног угља (лигнита), односно да у случају спречености саопшти Купцу начин решавања рекламације.

 У случају рекламације, Купац је дужан да сушени угаљ (лигнит) истовари, изврши одвајање рекламираних количина од укупно испоручене количине и чува до коначног решења, односно договора Уговорних страна о начину решења проблема.

**VI ВИША СИЛА**

**Члан 11.**

 На реализацију Уговора може да утиче виша сила, која обухвата узроке изван контроле Купца и Продавца, који су били непознати и нису се могли предвидети на дан потписивања Уговора, односно који се нису могли избећи или отклонити у току реализације Уговора.

 Под вишом силом се подразумева: пожар, земљотрес, поплава, штрајк, ограничења од стране државних органа или други разлози који су изван контроле Продавца и налазе се изван ствари, односно предмета Уговора, а могли су да имају утицај на реализацију Уговора, као и сви технички, технолошки, временски и други разлози због којих угаљ у потребном асортиману није био расположив у уговореним роковима за испоруку Купцу ( нпр: промена експлоатационих услова, недостатак електричне енергије, као и ванредни ремонти производних и транспортних постројења и сл).

 Уговорна страна која се позива на вишу силу која изазива кашњење при извршењу или неизвршење уговорних обавеза, о томе је дужна да обавести другу Уговорну страну слањем телеграма или електронске поште у најкраћем могућем року, а најкасније 15 (словима: петнаест) дана по настанку више силе, односно да на исти начин и у истом року обавести о њеном престанку.

За време трајања више силе свака Уговорна страна сноси своје трошкове и ни један трошак, или губитак једне и/или обе Уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади дуга Уговорна страна, ни за време трајања више силе, ни по њеном престанку.

Након престанка више силе, уколико производне могућности Продавац дозволе, може се извршити испорука уговорених, а неиспоручених количина сушеног угља (лигнита).

Купац нема право на накнадну испоруку или накнаду на име неиспоручених количина сушеног угља (лигнита) уколико је узрок виша сила, а Продавац нема производних могућности да испоруку изврши.

**VII РАСКИД УГОВОРА ЈЕДНОСТРАНОМ ИЗЈАВОМ ВОЉЕ**

**Члан 12.**

Продавац може једностраном изјавом воље раскинути овај Уговор :

1. уколико Купац из неоправданих разлога не преузме уговорену количину сушеног угља (лигнита), према утврђеној динамици и не извршава обавезе утврђене овим Уговором и
2. ако до уговореног рока не изврши плаћање на начин одређен у члану 8. Уговора, за сваку појединачну испоруку уговорених количина сушеног угља (лигнита) или укупно дефинисану количину угља.

 Продавац је обавезан да обавести Купца о раскиду овог Уговора најкасније у року од 15 (словима: петнаест дана) од дана када му је оставио примерен накнадни рок за испуњење уговорених обавеза.

**Члан 13.**

Купац може раскинути овај Уговор из следећих разлога:

1) Уколико Продавац неоправдано не поштује уговорену динамику испоруке сушеног угља (лигнита).

2) Уколико Продавац у року од 15 (словима:петнаест) дана од дана настанка више силе или другог оправданог разлога о томе не обавести Купца.

Купац је обавезан да обавести Продавца о раскиду овог Уговора, најкасније у року од 15 (словима:петнаест) дана од дана када му је оставио примерен накнадни рок за испуњење уговорених обавеза.

**Члан 14.**

Изјава о једностраном раскиду Уговора даје се у писаној форми и доставља се препорученом поштанском пошиљком.

 Свака Уговорна страна је дужна да све обавезе настале до раскида овог Уговoра испуни у року од 15 (словима:петнаест) дана од дана достављања изјаве о раскиду.

**VIII РЕШАВАЊЕ СПОРОВА**

**Члан 15.**

Уговорне стране ће све своје обавезе преузете овим Уговором испуњавати одговорно, савесно и благовремено, у складу са начелом савесности и поштења.

За решавање евентуално насталог спора у извршавању уговорних обавеза који Уговорне стране не буду могле споразумно решити, надлежан је Привредни суд у Ваљеву.

Спор пред Привредним судом у Ваљеву решаваће се применом материјалног права Републике Србије.

**IX ОСТАЛЕ ОДРЕДБЕ**

**Члан 16.**

Уколико у току трајања Уговора дође до промене лица овлашћених за заступање, обе Уговорне стране су дужне да у најкраћем року а који не може бити дужи од 3 (словима:три) дана од дана настанка промене писаним путем обавесте другу Уговорну страну. Промена лица овлашћеног за заступање не утиче на важност овог Уговора.

Уколико у току трајања овог Уговора дође до статусних промена код било које од Уговорних страна, обавештење о таквој промени Уговорна страна код које је дошло до такве промене дужна је да у року од највише 3 (словима:три) дана од дана настанка промене о томе писаним путем обавести другу Уговорну страну.

У току оваквих промена Уговорна страна код које долази до статусне промене дужна је да правовремено обавести другу Уговорну страну да ће до промене доћи, а ради правовремног регулисања међусобних обавеза из овог Уговора.

Измене и допуне овог Уговора могу се вршити у писаној форми, уз сагласност Уговорних страна, закључењем анекса Уговора.

**Члан 17.**

Сва коресподенција између Продавца и Купца обављаће се на српском језику, искључиво писаним путем.

**Члан 18.**

Уговор се сматра закљученим и ступа на правну снагу даном обостраног потписивања од стране законских заступника или овлашћених представника Уговорних страна.

Овај Уговор важи до 31.12.2023. године .

**Члан 19.**

За све што није регулисано овим Уговором, примењиваће се одредбе Закона о облигационим односима и ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља и ,,Сл.гласник РС'', бр. 18/2020) и други важећи прописи који регулишу ову материју.

**Члан 20.**

Овај Уговор је сачињен у 6 (шест) истоветних примерака, на српском језику, од којих 3 (три) задржава Продавац, а 3 (три) задржава Купац.

 **ИСПОРУЧИЛАЦ НАРУЧИЛАЦ**

 **ПРЕДШКОЛСКА УСТАНОВА**

 **,,ЛЕПТИРИЋ'' ЛАЈКОВАЦ**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 **Мила Лончар Митровић, директор**